Δημήτριος Χατζηδημητρίου

Ο Δημήτριος Χατζηδημητρίου (9 Μαρτίου 1918 -  18 Απριλίου 1999), του Θωμά, ήταν Έλληνας δικηγόρος και πολιτικός. Υπηρέτησε επί 9 κοινοβουλευτικές θητείες ως βουλευτής στην εκλογική περιφέρεια Ημαθίας με τον Ελληνικό Συναγερμό, την ΕΡΕ και τη Νέα Δημοκρατία.

 Βιογραφικά στοιχεία 
Γεννήθηκε το 1918 στη Βέροια και σπούδασε νομικά στο Πανεπιστήμιο της Θεσσαλονίκης.Ελληνικόν Who's Who, Εκδοτικός Οργανισμός Ελληνικών Who's Who, Αθήνα 1965,  σελ. 638

Το 1950 διορίστηκε δικηγόρος στο Πρωτοδικείο Βεροίας. Ήταν πολιτευτής για πρώτη φορά με τον Ελληνικό Συναγερμό το 1951, χωρίς να εκλεγεί και εξελέγη βουλευτής Βεροίας με το ίδιο κόμμα το 1952. Στη συνέχεια εντάχθηκε στην ΕΡΕ, με την οποία εξελέγη βουλευτής Ημαθίας το 1958, 1961, 1963 και 1964. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ.102, αρ. 1268). Μεταπολιτευτικά εξελέγη βουλευτής το 1974 με τη Νέα Δημοκρατία, για να επανεκλεγεί με το ίδιο κόμμα το 1977, το 1981 και το 1985. Δικτυακός τόπος Βουλής των Ελλήνων, Κοινοβουλευτική θητεία Χατζηδημητρίου Δημητρίου, ανάκτηση 8-8-2017. 

Απεβίωσε σε ηλικία 81 ετών στις 18 Απριλίου 1999.Αρχείο Δήμου Βέροιας.

 Παραπομπές 

Κατηγορία:Βουλευτές Ημαθίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Βεροίας
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ